Lefatše le na le mararo a mararo 'me ha ho khonehe ho emela sefofaneng. Itšoara ke u tšoara ...! BAISERAELE ba ba neng ba phuthegetse kwa Thabeng ya Sinai ba ne ba na le lebaka le le utlwalang la go atamalana le Jehofa. Gakologelwa gore o ne a ba golotse kwa Egepeto ka seatla se se nonofileng. O ne a ba tlhokomela ka dilo tse ba neng ba di tlhoka, a ba naya dijo le metsi mo nageng. Mo godimo ga moo, o ne a dira gore ba fenye fa ba ne ba tlhaselwa ke masole a Baamaleke. (Ekesodo 14:26-31; 16:2–17:13) Fa ba ntse ba thibeletse mo nageng fa pele ga Thaba ya Sinai, ba ne ba tshosiwa thata ke ditumo tsa maru le dikgadima mo ba neng ba sala ba roroma. Moragonyana, ba ne ba bona Moshe a fologa Thaba ya Sinai, sefatlhego sa gagwe se bonatsa kgalalelo ya ga Jehofa. Le fa go ntse jalo, go na le gore ba batle go bona kgalalelo eno sentle le go e anaanela, ba ne ba tswa ba tshaba. Ba ne “ba boifa go . . . atamela [Moshe].” (Ekesodo 19:10-19; 34:30) Ke ka ntlha yang fa ba ne ba tshaba go leba kgalalelo ya ga Jehofa yo o neng a ba diretse dilo tse dintsi jalo tse di molemo?